als_Latn dik_Latn sag_Latn
Petrit Vasili jep dorëheqjen si kryetar i LSI, e zëvendëson Monika Kryemadhi
Nga më herët0
Kryetari i LSI-së, Petrit Vasili ka dhënë dorëheqjen me argumentin se kjo partia nuk doli forcë e parë. Vendimi i Vasilit erdhi pas një mbledhje kryesie ditën e sotme, ku dhe bëri të ditur vendimin e tij.
Vasili është shprehur se arsyeja e dorëheqjes së tij nga posti i kryetarit të kësaj partie është çështja e organizimit, në mënyrë që pas zgjedhjeve LSI-ja të jetë më aktive në opozitë.
Ky vendim erdhi pas rezultateve që LSI mori në zgjedhjet e 25 qershorit.
Në orën 14:00, është lajmëruar se Petrit Vasili do të mbajë një konferencë për mediat.
Në 5 korrik do zhvillohet konventa zgjedhore për zgjedhjen e kryetarit të ri. Deri në votimin e zgjedhjes së kryetarit, postin e kreut të LSI do e mbajë zonja Monika Kryemadhi, zv.kryetare e LSI.
Në një dalje për mediat në orën 14:00, Vasili bëri me dije se tanimë do mbajë postin e kryetarit të Grupit Parlamentar të LSI ndërsa propozoi Monika Kryemadhin për kryetare të LSI dhe Luan Ramën si zv.kryetar. Erisa Xhixho nënkryetare e LSI në vend të Luan Ramës.
als_Latn als_Latn als_Latn als_Latn als_Latn als_Latn als_Latn als_Latn